Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 351/13/8806	Košice, 14.5.2013
EEČ : 2-65-146-2013

U Z N E S E N I E

Trestná vec:	obvinený XXXXX 
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Od ranných hodín dňa 10. 03. 2013 do 12.10 hod. dňa 13. 03. 2013 v byte na Vodnej ulici č. 701/2 v obci XXXXX, okres Košice- okolie, ukrýval veci získané trestným činom a to 4 ks CD zn. Philips DVD+R RW 4,7 GB, 11 ks CD zn. Verbatim CD-R 700 MB, 1 ks zapečatená, okolkovaná krabička cigariet zn. RGD Blue 100s nerozbalené, (19 ks cig.), 1 ks zapečatená, okolkovaná krabička cigariet zn. RGD Blue  nerozbalené, (19 ks cig.), 1 ks zapečatená, okolkovaná krabička cigariet zn. Golden Gate nerozbalené, (19 ks cig.), 1 ks zapečatená, okolkovaná krabička cigariet zn. Enter Menthol nerozbalené, (19 ks cig.), 1 ks zapečatená, okolkovaná krabička cigariet zn. Red & White nerozbalené, (19 ks cig.), 1 ks zapečatená, okolkovaná krabička cigariet zn. Parker & Simpson nerozbalené, (19 ks cig.), 2 ks zapečatených, okolkovaných krabičiek cigariet zn. Benson & XXXXX slide nerozbalené, (2 x 19 ks cig.), 1 ks balenie cigariet značky XXXXX silver nerozbalené (19 ks cig.), 1 ks balenie cigariet značky Amerikan blen West silver nerozbalené (19 ks cig.), ktoré predtým dňa 09. 03. 2013 odcudzila Anikó Horváthová spolu s XXXXX a XXXXX po vlámaní do objektu stánku na ul. Moldavskej v obci XXXXX, následne tieto ukryli v byte na Vodnej ulici č. 701/2 v obci XXXXX, pričom obvinený XXXXX vedel, že sa jedná o veci získané krádežou

lebo nie je tento skutok trestným činom a nie je dôvod na postúpenie veci

Odôvodnenie:

Poverený príslušník OO PZ XXXXX uznesením pod sp. zn. ORP-577/TU-KS-2013 z 23. 04. 2013 začal trestné stíhanie a vzniesol obvinenie XXXXX pre prečin podielníctva podľa § 321 ods. 1 písm. a/ Tr. zákona na tom skutkovom základe, ako je to uvedené vo výrokovej časti tohto uznesenia.

Poverený príslušník PZ po skončení skráteného vyšetrovania tunajšej prokuratúre predložil vyšetrovací spis s návrhom na podanie obžaloby.

Po preskúmaní vyšetrovacieho spisu som dospel k záveru, že návrh policajta na podanie obžaloby nemá reálny základ vo vykonaných dôkazoch a nie je ničím právne podložený.

XXXXX Horváthová vo výpovedi uviedla, že dňa 09. 03. 2013 v nočných hodinách spoločne s XXXXX a XXXXX v Turni nad Bodvou spoločne sa vlámali do novinového stánku, odkiaľ odcudzili cigarety rôznych značiek, zapaľovače, CD platne a rôzne iné veci. Odcudzené veci detským kočíkom z miesta činu odviezli do opustenej budovy Župného domu, kde si ich v pomernej časti všetci traja rozdelili. Veci, ktoré jej pripadli si odviezla do miesta trvalého bydliska, k svojmu druhovi obv. XXXXX, s ktorým spoločne býva a vychovávajú štyri deti. Jej druh o tom čase spal, bol po vplyvom alkoholu a preto odcudzené veci ukryla v odkladacom priestore válendy, kde spáva. Obv. XXXXX o trestnej činnosti vtedy nič nevedel a o tom sa dozvedel až na druhý deň, kedy ho chcela ponúknuť cigaretami, ktoré odcudzila. Obv. XXXXX si nechcel zobrať ani len cigaretu podchádzajúcu z krádeže, pretože s krádežou nechcel mať nič spoločné. Odcudzené veci dňa 13. 03. 2013 o 12.10 hod. dobrovoľne vydal policajtovi PZ. Tvrdenie tejto svedkyne korešponduje so zápisnicou o vydaní veci.

XXXXX k veci uviedol, že býva na ul. Vodnej č. 701/2 v Turni nad Bodvou, spoločne so svojou družkou Anikó Horváthovou a spoločne vychovávajú štyri maloleté deti. O trestnej činnosti svojej družky sa dozvedel až dňa 10. 03. 2013 asi o 09.00 hod a to od nej, kedy fajčila cigarety, ktoré odcudzila. Aj keď ho cigaretami núkala, nechcel si z nich vziať, pretože vedel, že sú kradnuté a s vecou nechcel mať nič spoločné, pretože je v treste podmienečného odsúdenia pre inú trestnú činnosť. Trestnú činnosť svojej družky neoznámil z ľútosti nad štyrmi deťmi, ktoré by prišli o matku a aj preto, že svoju družku  má rád. 

Poverený príslušník PZ v priebehu vyšetrovania zadovážil a produkoval iba hore - uvedené dôkazy. Neprodukoval žiadny dôkaz, ktorý by usvedčoval obvineného s aktívneho podilu na trestnej činnost spáchaného inou osobou.

Právnym posúdením uvedených dôkazov je nutné prijať záver, že Anikó Horváthová spolu s ďalšími páchateľmi sa vlámali do novinového stánku a odtiaľ odcudzili cigarety a rôzne veci, z ktorých časť ukryla v odkladacom priestore válendy, kde spí a to v mieste trvalého bydliska, kde býva so svojimi deťmi a druhom - obv. XXXXX. Obvinený o trestnej činnosti svojej družky z úvodu nič nevedel osobne od tejto neprevzal odcudzené veci a neukryl ich v spoločnom byte. Teda neprevzal faktickú moc nad odcudzenými vecami, nemal z nich úžitok a nedisponoval s nimi ako s vlastnými. Preto v konaní obvineného nemožno vzhliadnuť naplnenie skutkovej podstaty prečinu podielníctva podľa § 321 ods. 1 písm. a/ Tr. zákona.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Karas
prokurátor